**Priemonės „Portfelinės garantijos faktoringo sandoriams 2“ (2020 03 30)**

|  |  |  |  |
| --- | --- | --- | --- |
| **Nr.** | **Priemonės sąlyga** | **Pastaba/siūlymas** | **Atsakymas** |
| 1. | **PGF2 priemonės lėšos**PGF2 priemonei įgyvendinti numatyta skirti 10 mln. Eur sumą INVEGOS fondo grįžusių ir (ar) grįšiančių lėšų. Pasikeitus rinkos poreikiams PGF2 priemonei skirta lėšų suma gali būti didinama arba mažinama | Patikslinkite, kokia maksimali faktoringo sandorių portfelio suma galės būti įtraukta pagal priemonę? Skiriasi informacija pateikta priemonių sąlygų 4 ir 5 dalyse | PGF2 priemonės sąlygų 4 dalyje pateiktas portfelinės garantijos veikimo pavyzdys – hipotetinis vieno finansų tarpininko portfelis. PGF2 priemonės sąlygų 5 dalyje pateikiama planuojama PGF2 priemonei (Cap‘o formavimui) skirti lėšų suma.  |
| 2. | **Garantijos dydis**80 proc. | Atsižvelgiant į rinkos situaciją ir klientų teikiamus atsiliepimus, siūlome didinti garantijos dydį iki 100 proc. ir apsvarstyti regreso netaikymo klientams galimybes. | NeatsižvelgtaPGF2 priemonė bus įgyvendinama pagal *De minimis* Reglamento (ES) Nr. 1407/2013 nuostatas, kuriose numatyta maksimali garantija yra 80 proc.Deja 2020 m. kovo 19 d. Europos Komisijos komunikatas dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, kuris numato didesnį galimą garantijos intensyvumą, negali būti naudojamas faktoringo sandoriams.Faktoringo sandoriams netaikant regreso, būtų formuojamas per daug rizikingas portfelis, kadangi finansų tarpininkas ne visada pirkėjus vertina laikantis tų pačių kredito rizikos vertinimo reikalavimų, kokie taikomi vertinant klientą, o ir ne visada turi galimybes gauti išsamią, vertinimui reikalingą informaciją apie pirkėją.  |
| 3. | **Garantijos mokestis**Garantijos mokesčio suma apskaičiuojama naudojant formulę:M = F x G x P x T, kur:M – garantijos mokesčio suma;F – Faktoringo limitas;G – Garantijos dydis (80 proc.);P – Garantijos mokesčio procentinis dydis (X proc.)T – Faktoringo sandorio finansavimo laikotarpio koeficientas (Y)**Garantijos mokesčio procentinis dydis**1. 0,5 proc. Faktoringo sandoriams, kuriuose Maksimalūs mokėjimo atidėjimo visiems pirkėjams terminai yra ne ilgesni kaip 90 kalendorinių dienų;2. 1 proc. Faktoringo sandoriams, kuriuose maksimalūs Mokėjimo atidėjimo pirkėjams terminai (arba bent vienas iš jų) yra ne trumpesni kaip 90 kalendorinių dienų ir ne ilgesni kaip 180 kalendorinių dienų**Faktoringo sandorio finansavimo laikotarpio koeficientas**1. 1, kai Faktoringo sandorio finansavimo laikotarpis yra trumpesnis arba lygus 6 mėnesiams;2. 1,6, kai Faktoringo sandorio finansavimo laikotarpis yra ilgesnis nei 6 mėnesiai, bet trumpesnis arba lygus 12 mėnesių | Kodėl didėja garantijos mokestis lyginat su PGF priemone (sandoriams virš 6 mėn.)? | Garantijos mokesčio dydis nustatytas atsižvelgiant į PGF2 priemonės administravimo kaštus ir prisiimamą riziką.Kadangi faktoringo sandoriai sudaromi ir trumpesniam nei 12 mėn. laikotarpiui (pvz. 6 mėn., 9 mėn.), mokesčio dydis turėtų priklausyti ir nuo garantijos trukmės, todėl įvestas mokesčio diferencijavimas priklausomai nuo faktoringo sandorio trukmės.  |
| 4. | **-** | Ar skirtumai tarp PGF2 ir PGF priemonių bus suvienodinti (pvz. Portfelio tinkamumo sąlygos)? | PGF priemonės sąlygų keisti neplanuojama. PGF priemonę finansų tarpininkai įgyvendina pagal pasirašytas PGF priemonės įgyvendinimo sutartis, kuriose numatyta galimybė kai kurias sąlygas keisti šalių susitarimu. |
| 5. |  | Siūlome suteikti faktoringą ir praterminuotoms sąskaitoms gal net esant neapibrėžtam šių sąskaitų apmokėjimo terminui, nes šiuo metu esant neapibrėžtai situacijai rinkoje sunku prognozuoti ar sąskaitos bus apmokamos laiku, ar jos bus praterminuotos. Ši priemonė labai pagelbėtų su sunkumais susiduriančioms įmonėms | NeatsižvelgtaFaktoringas suprantamas kaip MVĮ trumpalaikis finansavimas, kai MVĮ perleidžia ar įsipareigoja perleisti faktoringo bendrovei piniginius reikalavimus pagal savo sąskaitas faktūras už pirkėjams parduotas prekes ar suteiktas paslaugas. Pradelstų pirkėjų sąskaitų finansavimas panašesnis į skolų išieškojimo verslą (skolų pardavimo), o tai nėra PGF2 priemonės objektas. |
| 6. |  | Siūlome sudaryti sąlygas įmonėms gauti paskolas kuo paprastesnėmis sąlygomis apyvartinėms lėšoms, kurios būtų ne mažesnės negu 2/3 2019 metų įmonės apyvartos, nes įmonės, susidūrusios su finansiniais sunkumais turės “pagalvę” ir neužtikrintai ateičiai | Apyvartinių paskolų teikimas įmonėms yra kitų „Invegos“ įgyvendinamų ir naujai kuriamų priemonių objektas („Portfelinės garantijos paskoloms“, „Portfelinės garantijos paskoloms 2”). Jūsų pastabą perduosime kolegoms. |
| 7. |  | Siūlome atidėti pagal šias priemones gautų paskolų gražinimą metams ar ilgiau, nes įmonės nemanau, kad bus pajėgios iškart grąžinti paskolas, joms tikrai reikės pereinamojo periodo, išdėstyto kaip įmanoma ilgesniam laiko tarpui | Faktoringo atveju finansuotą sumą sugrąžina pirkėjas, apmokėdamas sąskaitas, tad grąžinimo grafiko nėra. Apyvartinių paskolų teikimas įmonėms yra kitų „Invegos“ įgyvendinamų ir naujai kuriamų priemonių objektas („Portfelinės garantijos paskoloms“, „Portfelinės garantijos paskoloms 2”). Jūsų pastabą perduosime kolegoms. |
| 8. |  | Priemonei įgyvendinti numatoma skirti 10 mln. eurų, tokiu būdu garantuojant maždaug 57 mln. Eur faktoringo sandorių.Ar 10 mln. eurų limitas bus padalinamas faktoringo bendrovėms?Ir pagal ką bus skirstomas limitas, pagal dabartinę rinkos dalį, apyvartą, visiems vienodai? | Priemonei skirtą sumą planuojama padalinti reikalavimus atitinkantiems finansų tarpininkams. Reikalavimai finansų tarpininkams šiuo metu rengiami. |
| 9. | Kiekvieno atrinkto PGF2 priemonės valdytojo naujai suformuotam Faktoringo sandorių, atitinkančių PGF2 priemonės Tinkamumo sąlygas, Portfeliui suteikiama portfelinė garantija (toliau – Garantija), kuri mažina finansavimo riziką. Faktoringo sandoriai, kurie traukiami į Portfelį, turi būti finansuojami iš PGF2 priemonės valdytojo lėšų | Esamiems, padidinimams, pratęsimams netaikoma? Nes dabar gręsia intensyvus limitų sumažinimas ir apkarpymas. | NeatsižvelgtaPGF2 priemonė skirta naujai formuojamam faktoringo sandorių portfeliui ir naujiems įmonių apyvartinių lėšų poreikiams patenkinti. Priemonė nėra skirta turimų sandorių portfelių pertvarkymui, restruktūrizavimui. |
| 10. | **Taikoma valstybės pagalba**Bet kokiu atveju MVĮ pagal Faktoringo sandorio limitą apskaičiuota de minimis pagalbos suma negali būti didesnė nei pagal Reglamento (ES) Nr. 1407/2013 nuostatas leidžiama didžiausia de minimis pagalbos suma | Ar galime išimti de minimis reikalavimus? PGP2 jų nesimato. | NeatsižvelgtaPGF2 priemonė bus įgyvendinama pagal pagal *De minimis* Reglamento (ES) Nr. 1407/2013 nuostatas.PGP2 priemonė bus įgyvendinama pagal 2020 m. kovo 19 d. Europos Komisijos komunikatą dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos. Deja šis komunikatas neskirtas ir negali būti taikomas finansavimui faktoringo forma |
| 11. | **MVĮ tinkamumo sąlygos**MVĮ finansavimo rizika patenka į priimtinos rizikos kategoriją, jeigu PGF2 priemonės valdytojo Faktoringo sandorio gavėjui nustatytas finansavimo reitingas yra ne mažesnis kaip „B-“ ar „B3“ reitingai pagal tarptautinių reitingų agentūrų (angl. Standard and Poor‘s, Fitch ir Moody‘s) naudojamą reitingavimą arba šiems reitingams prilygintas PGF2 priemonės valdytojo Faktoringo sandorio gavėjui nustatytas finansavimo reitingas. | Ar galima išimti šį reikalavimą? PGP2 jo nėra. Jeigu ne, ar turite Creditinfo ir Scorify naudojamų PD prilyginamą B- ir B3 kategorijoms? | NeatsižvelgtaKadangi PGF2 priemonėje yra nustatyta faktoringo gavėjų, kuriems nustatytas „B- “ ar „B3“ reitingas, maksimali koncentracija portfelyje, tad reikalinga žinoti kaip kiekvieno skirtingo finansų tarpininko turima klientų rizikos vertinimo ir reitingavimo sistema galėtų būti prilyginama visuotinai pažįstamai ir priimtinai reitingavimo sistemai.Creditinfo ir Scorify reitingų prilyginamui „B- “ ar „B3“ kategorijoms neturime. Be to, manome, kad Jūsų faktoringo gavėjų kredito rizikos ir vertinimo metodikoje atsižvelgiama ne tik į Creditinfo ir Scorify informaciją, bet ir kitą Jūsų turimą informaciją apie kliento, jo pirkėjų finansinę padėtį, siūlomas užtikrinimo priemones |
| 12. | **Faktoringo sandorių, įtraukiamų į Portfelį, tinkamumo sąlygos**1...3. Finansavimas Faktoringo sandorio forma gali būti skirtas tik potencialiai ekonomiškai gyvybingoms veikloms; **...** | Ką šita sąlyga reiškia praktiškai? | Ši sąlyga reiškia, kad faktoringuojamas klientas yra gyvybingas, vykdo savo veiklą (gamina, parduoda prekes, teikia paslaugas), faktoringuojamos sąskaitos faktūros yra išrašytos gyvybingam pirkėjui |
| 13. | **Portfelio tinkamumo sąlygos**1….2.Faktoringo sandorių, kur MVĮ vertinami „B-“ ar „B3“ (\*) reitingu koncentracija pagal Faktoringo limitą Portfelyje negali būti didesnė kaip 50 proc. Sutartyje numatyto Sutarto Portfelio sumos. Esant poreikiui ir (arba) pateikus pagrindimą, taip pat PGF2 priemonės valdytojui kreipiantis į „Invegą“ su motyvuotu prašymu, ši koncentracija Portfelyje gali būti padidinta.... | Kitaip tariant, pusė portfelio turi būti geresnės rizikos klasės? | Taip, Faktoringo sandorių, kur MVĮ vertinami „B-“ ar „B3“ (\*) reitingu koncentracija pagal Faktoringo limitą Portfelyje negali būti didesnė kaip 50 proc. Sutartyje numatyto Sutarto Portfelio sumos. |
| 14. | **Portfelis**Faktoringo sandorių, atitinkančių PGF2 priemonės Tinkamumo sąlygas, Faktoringo limitų suma | Viso esamo Portfelio skaičiavimas bet kuriuo momentu. Šiuo metu portfelis skaičiuojamas akumuliuojant visas išmokėtas sumas ir pridedant naujas išmokamas sumas, tačiau jo absoliutus dydis nemažinamas, kai koks nors limitas pasibaigia (sutartis su tokiu klientu pasibaigia).Geriausia būtų, jog portfelio dydis būtų kintantis. Sudarius naują sutartį su faktoringo limitu, tokia sutartis įtraukiama į Portfelį ir Portfelis didėja. Pasibaigus sutarčiai, sutartis iš Portfelio išimama ir Portfelis mažėja. Manome, kad šios priemonės atveju teisingiau būtų taikomas laiko limitas, o ne visų sudarytų sandorių limitas. Pasibaigus atitinkamam laikotarpiui, Invega galės vertinti, ar Portfelis visu galiojimo metu išliko tinkamos ir priimtinos kokybės.Tuo pačiu reikėtų atsieti portfelio dydžio skaičiavimą nuo išmokos mokėjimo sumos. Išmokos dydis turėtų būti skaičiuojamas nuo maksimalaus galimo, bet ne faktinio portfelio dydžio, ar bent jau nuo portfelio dydžio padauginto iš koeficiento. | NeatsižvelgtaJūsų siūloma „atsinaujinančio portfelio“ schema visiškai pakeistų PGF2 priemonės konstruktą. Siekiant operatyviai reaguoti į rinkos poreikį planuojame įgyvendinti numatytą PGF2 priemonės modelį. |
| 15. |  | Finansuotojams būtų naudinga turėti galimybę dengti nesumokėtas palūkanas ir delspinigius iš naujai mokamų avansų (taikant kliento atsakomybę pagal sutartis). T. y. avanso dydis turėtų būti mažinamas vėluojamomis sumokėti palūkanomis ir delspinigiais, jei tokių būtų prikaupta | NeatsižvelgtaAtsižvelgiant į Finansinių priemonių išlaidų tinkamumo rekomendacijas bei PGF2 priemonės tikslą, MVĮ finansavimui skirtos lėšos turėtų būti naudojamos įmonės veiklos plėtrai, stiprinimui ir negali būti skirtos kitų finansinių įsipareigojimų (kitų paskolų įmokų, palūkanų, delspinigių) finansavimui. |
| 16. | **Faktoringo sandoris**Faktoringo sutartis, pagal kurią teikiamas trumpalaikis finansavimas, kai MVĮ perleidžia ar įsipareigoja perleisti PGF2 priemonės valdytojui piniginius reikalavimus pagal savo sąskaitas faktūras už pirkėjams parduotas prekes ar suteiktas paslaugas, o PGF2 priemonės valdytojas, įsigydamas MVĮ priklausančius piniginius reikalavimus pirkėjams, išmoka arba įsipareigoja išmokėti MVĮ Faktoringo avansą pagal pateiktas sąskaitas faktūras | Į Portfelį norime galėti įtraukti ir slapto faktoringo sandorius (kai debitorius neinformuojamas apie faktoringą); | NeatsižvelgtaPagal PGF2 priemonės sąlygas faktoringo gavėjo pirkėjas turi atsiskaityti pervesdamas lėšas (apmokėdamas sąskaitą) PGF2 priemonės valdytojui. Faktoringo bendrovė, leisdama pirkėjui atlikti sąskaitos apmokėjimą į faktoringo gavėjo sąskaitą, prisiimtų per didelę riziką.  |
| 17. |  | Į Portfelį norime galėti įtraukti ir atvirkštinio faktoringo sandorius (kai taikomas 30 d. atidėjimas); | NeatsižvelgtaAtvirkštinio faktoringo atveju finansuojamas pirkėjas, kad galėtų atsiskaityti už gautas prekes pagal jam išrašytą sąskaitą (dažniausiai be atidėjimo). Šiuo atveju, skirtingai nei įprasto faktoringo atveju, neperimamas joks įsipareigojimas ir finansavimas nėra užtikrintas visiškai. Faktiškai tai yra apyvartinė paskola pirkėjui. Siūlytume šiuo atveju naudoti kitus „Invegos“ finansinius instrumentus (planuojamą „Portfelinės garantijos paskoloms 2”) |
| 18. |  | Šiomis aplinkybėmis finansavimą taip pat palengvintų ir išmokų pagal garantiją sumos didinimas iki 90% finansuotos sumos. | NeatsižvelgtaPGF2 priemonė bus įgyvendinama pagal *De minimis* Reglamento (ES) Nr. 1407/2013 nuostatas, kuriose numatyta maksimali garantija yra 80 proc.Deja 2020 m. kovo 19 d. Europos Komisijos komunikatas dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, kuris numato didesnį galimą garantijos intensyvumą, negali būti naudojamas faktoringo sandoriams |
| 19. |  | Siekiant taupyti finansuotojo resursus ir laiką didžiulis palengvinimas būtų supaprastintas ketvirtinių ataskaitų pateikimas, atsisakant 10 excel sheet‘ų, o taip pat – komentarai būtų teikiami tik dėl esminių ir tikrai situaciją keičiančių klaidų (ne formatavimo ar teksto klaidų). | Ataskaitų teikimo sąlygos ir forma nėra PGF2 priemonės sąlygų dalis. Pasirašant PGF2 priemonės įgyvendinimo sutartį gali būti tariamasi dėl ataskaitų formato |
| 20. |  | Svarstytina, jog iš finansuotojo pusės pakaktų tik mėnesinės ataskaitos. | Ataskaitų teikimo sąlygos ir forma nėra PGF2 priemonės sąlygų dalis. Pasirašant PGF2 priemonės įgyvendinimo sutartį gali būti tariamasi dėl ataskaitų formato |
| 21. | **Viršutinės ribos norma (angl. „Cap rate“)**Didžiausias Išmokų, kurias „Invega“ kaip INVEGOS fondo valdytoja gali išmokėti PGF2 priemonės valdytojui, dydis, t. y. 20 (dvidešimt) proc. nuo garantuotos Portfelio sumos | Viršutinės ribos norma (angl. „Cap rate“): atsižvelgiant į dabartinę rinkos situaciją ir verslui reikalingas teikti skatinimo priemones, siūlytume didinti didžiausią išmokos, kurią “Invega” galės išmokėti PGF2 priemonės valdytojui dydį, t.y. viršutinės ribos normos dydį, skaičiuojamą nuo garantuotos Portfelio sumos, didinti nuo 20% ik 40%; | NeatsižvelgtaPGF2 priemonė skirta finansuoti ekonomiškai gyvybingus verslus. Netgi atsižvelgiant į dabartinę rinkos situaciją, manome, kad viršutinės ribos normos dydis (cap rate) yra pakankamai didelis, kad faktoringo gavėjas galėtų finansuoti verslą padidintos rizikos aplinkoje |
| 22. |  | Sutarto Portfelio dydžio ir PGF2 priemonei įgyvendinti skirtų lėšų didinimas ir mažinimas: siūlytume trumpinti laiką, skiriamą Portfelio formavimui ir vertinti vėlavimą formuoti Portfelį kiekvieną ketvirtį, kad kiti priemonės valdytojai turėtų galimybę ta suma išplėsti tiek portfelio dydį, tiek garantijų sumą.  | PGF2 priemonės sąlygose tai nėra aptariama. Portfeliui formuoti skirtos lėšų sumos padidinimo ar sumažinimo galimybė numatoma PGF2 priemonės įgyvendinimo sutartyje pasirašomoje su finansų tarpininku. Joje taip pat numatoma galimybė mažinti skirtą lėšų sumą, jeigu finansų tarpininkas vėluoja formuoti sutartą portfelį. Į Jūsų pastabą atsižvelgsime ir peržiūras darysime dažniau. |